CELEX: 42018X1858
Language: sk
Date: 2018-11-28 00:00:00
Title: Zmeny predpisu Európskej hospodárskej komisie Organizácie Spojených národov (EHK OSN) č. 100 – Jednotné ustanovenia na účely typového schvaľovania vozidiel, pokiaľ ide o osobitné požiadavky na elektrickú hnaciu sústavu [2018/1858]

28.11.2018   
            
            
               SK
            
            
               Úradný vestník Európskej únie
            
            
               L 302/114
            
         
      Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke:
      http://www.unece.org/trans/main/wp29/wp29wgs/wp29gen/wp29fdocstts.html
      Zmeny predpisu Európskej hospodárskej komisie Organizácie Spojených národov (EHK OSN) č. 100 – Jednotné ustanovenia na účely typového schvaľovania vozidiel, pokiaľ ide o osobitné požiadavky na elektrickú hnaciu sústavu [2018/1858]
      Zmeny predpisu č. 100 uverejneného v Ú. v. EÚ L 87 z 31. marca 2015
      
      vrátane:
      
                   
               
               
                  dodatku 2 k sérii zmien 02 – dátum nadobudnutia platnosti: 29. januára 2016
               
            
                   
               
               
                  dodatku 3 k sérii zmien 2 – dátum nadobudnutia platnosti: 18. júna 2016
               
            V celom texte predpisu (vrátane všetkých príloh) sa termín dobíjateľný zásobník energie (REESS) mení takto: dobíjateľný zásobník elektrickej energie (REESS).
      Body 5.1 až 5.1.1.3 sa menia takto:
      
         „5.1.   Ochrana pred zásahom elektrickým prúdom
         Tieto požiadavky na bezpečnosť elektrických zariadení sa uplatňujú na vysokonapäťové zbernice za podmienok, keď nie sú pripojené k externému vysokonapäťovému prívodu elektrickej energie.
         5.1.1.   Ochrana pred priamym kontaktom
         Ochrana pred priamym kontaktom so živými časťami sa vyžaduje aj v prípade vozidiel vybavených ľubovoľným typom REESS schváleným podľa časti II tohto predpisu.
         Živé časti musia byť chránené pred priamym kontaktom v súlade s bodmi 5.1.1.1 a 5.1.1.2. Bariéry, kryty, pevné izolátory a konektory sa nesmú dať otvoriť, odpojiť, odmontovať ani odstrániť bez použitia nástrojov.
         Konektory (vrátane vstupnej prípojky vozidla) sa však môžu dať odpojiť bez použitia nástrojov, ak spĺňajú jednu alebo viac z týchto požiadaviek:
         
                     a)
                  
                  
                     po odpojení spĺňajú požiadavky bodov 5.1.1.1 a 5.1.1.2; alebo
                  
               
                     b)
                  
                  
                     sú umiestnené pod podlahou a vybavené uzamykateľným mechanizmom; alebo
                  
               
                     c)
                  
                  
                     sú vybavené uzamykateľným mechanizmom. Ostatné komponenty, ktoré nie sú súčasťou konektora, sa dajú odpojiť len s použitím nástrojov, ktoré umožňujú odpojiť konektor; alebo
                  
               
                     d)
                  
                  
                     do 1 sekundy po tom, ako je konektor odpojený, je napätie na živých častiach rovné alebo nižšie ako DC 60V alebo rovné alebo nižšie ako AC 30V (rms).
                  
               5.1.1.1.   V priestore pre cestujúcich alebo batožinu musia byť živé časti chránené so stupňom ochrany IPXXD.
         5.1.1.2.   V prípade iných priestorov, než je priestor pre cestujúcich alebo batožinu, musia byť živé časti chránené so stupňom ochrany IPXXB.“
      
      Body 5.1.1.4 až 5.1.1.5.3 (pôvodne), sa prečíslujú na body 5.1.1.3 až 5.1.1.4.3.